**ANUNȚ**

cu privire la condițiile de desfășurare a concursului pentru ocuparea funcției publice de

**Consultant superior (1) al Direcției supraveghere și control privind finanțarea partidelor politice și a campaniilor electorale** din cadrul Comisiei Electorale Centrale.

Perioada de depunere a dosarelor de concurs: **03 iunie 2025 – 18 iunie 2025.**

**Condițiile pentru a candida la o funcție publică conform Legii nr. 158/2008:**

1. Deține cetățenia Republicii Moldova;
2. Cunoaște limba română;
3. Are capacitate deplină de exercițiu;
4. Nu a împlinit vârsta de 63 de ani;
5. Este apt(ă), din punct de vedere al stării sănătății, pentru exercitarea funcției publice, conform certificatului medical eliberat de instituția medicală abilitată, dacă pentru funcția respectivă sânt stabilite cerințe speciale de sănătate;
6. Are studiile necesare prevăzute pentru funcția publică respectivă;
7. În ultimii 5 ani nu a fost destituită dintr-o funcție publică conform art. 64 alin. (1) lit. a) și b) sau nu i-a încetat contractul individual de muncă pentru motive disciplinare;
8. În ultimii 5 ani, în cazierul privind integritatea profesională nu are înscrieri cu privire la rezultatul negativ al testului de integritate profesională pentru încălcarea obligației prevăzute la art. 7 alin. (2) lit. a) din Legea nr. 325/2013 privind evaluarea integrității instituționale;
9. Nu are antecedente penale nestinse pentru infracțiuni săvârșite cu intenție;
10. Nu este privată de dreptul de a ocupa anumite funcții sau de a exercita o anumită activitate, ca pedeapsă de bază sau complementară, ca urmare a sentinței judecătorești definitive prin care s-a dispus această interdicție;
11. Nu are interdicția de a ocupa o funcție publică sau de demnitate publică, ce derivă dintr-un act de constatare al Autorității Naționale de Integritate.

**Studii:** superioare de licenţă sau echivalent în domeniul economic, financiar sau drept.

**Cerințe specifice minime:**

- 1 an de experienţă profesională în domeniul drept, economie sau finanțe;

- cunoașterea legislației cu privire la finanțarea partidelor politice și a campaniilor electorale;

- cunoaşterea unei limbi de circulaţie internaţională (nivel B1);

- posedă cunoștințe avansate de operare pe calculator (Word, Excel, Power Point, Internet, poşta electronică etc.).

**Sarcini de bază:**

1. Participarea la acțiunile de control privind finanțarea campaniilor electorale ale concurenților electorali partide politice, înregistrate pentru participare la alegerile parlamentare, prezidențiale, locale generale și locale noi, sau ale participanților la referendumuri de orice nivel, în conformitate cu metodologia aprobată de Comisia Electorală Centrală.
2. Aplicarea metodologiei privind analiza, supravegherea și controlul finanțării partidelor politice și a campaniilor electorale.
3. Elaborarea proiectelor de documente și acte normative în domeniul de competență atribuit, ca urmare a activității de analiză, supraveghere și control al finanțării campaniilor electorale ale concurenților electorali și ale participanților la referendum.
4. Colaborarea cu subdiviziunile și persoanele din cadrul Comisiei Electorale Centrale, iar în caz de împuternicire corespunzătoare, și cu alte persoane sau instituții din afara Comisiei Electorale Centrale, pentru documentarea cazurilor de încălcare a legislației cu privire la finanțarea partidelor politice și a campaniilor electorale.
5. Asigurarea documentării tuturor cazurilor înregistrate de încălcare sau potențială încălcare a legislației cu privire la finanțarea partidelor politice și a campaniilor electorale.

**Bibliografia:**

1. Codul Electoral al Republicii Moldova nr. 325/2022;
2. Codul administrativ al Republicii Moldova nr. 116/2018;
3. Codul contravențional al Republicii Moldova nr. 218/2008;
4. Legea cu privire la funcția publică și statutul funcționarului public nr. 158/2008;
5. Legea nr. 294/2007 privind partidele politice;
6. Legea intergrității nr. 82/2017;
7. Regulamentul privind finanțarea grupurilor de inițiativă și a campaniilor electorale, aprobat prin Hotărârea CEC nr. 1185/2023;
8. Regulamentul privindfinanțarea activității partidelor politice, aprobat prin Hotărârea CEC nr. 1102/2023.

**Modalitatea de depunere a dosarului de concurs:**

* la adresa de e-mail a Comisiei Electorale Centrale;
* prin poșta clasică;
* direct la sediul Comisiei Electorale Centrale.

Data limită de depunere a dosarului de concurs **18 iunie 2025, ora 17:00.**